## תמונת מראה/דף עבודה

תמונת מראה

חכם אברהם אזולאי היה אומר:

מהי התורה? התורה היא כמו מראה: כמו שכל דבר שנמצא מולה משתקף במראה - כך גם התורה. כל אחד ואחת יכולים לפרש אותה, לפי אישיותם.

איך זה אפשרי? כי לתורה יש אלפי פירושים, וכל אדם יכול להבין את הנאמר בה הבנה אחרת: פירוש בסיסי ומילולי, פירוש עמוק, פירוש נסתר ועוד ועוד.

וכך כל אחד ואחת יפרשו את התורה לפי הבנתם, והתורה תשמש למעשה כמו מראה, שבה אנחנו רואים את עצמנו ולא משנה אם אני או את נביט בה ונראה דברים שונים.

**הסברים**

**חכם אברהם אזולאי**: חי במאות 17-16 (1643-1570). נולד במרוקו, ועקב מגפות ורעב עלה לארץ ישראל. ספינתו טבעה בים ובתוכה כל כתביו, אך הוא עצמו ניצל. מאז, כהכרת תודה על הצלתו, הייתה לחתימתו צורת אונייה.

**ריבוא**: רבבה, עשרת אלפים.

**שישים ריבוא**: (60X10,000) = שש מאות אלף. זהו מספר סמלי המתאר כביכול את מספרם של כל היהודים. מספר זה מופיע לראשונה בסיפור יציאת מצרים: "וַיִּסְעוּ בְנֵי יִשְׂרָאֵל מֵרַעְמְסֵס סֻכֹּתָה כְּשֵׁשׁ מֵאוֹת אֶלֶף רַגְלִי הַגְּבָרִים לְבַד מִטָּף" (שמות יב, לז).

שאלות בירור והבנה:

1. על פי חכם אברהם אזולאי, מהי התורה?

נסחו את התשובה במילים שלכם, על פי שתי השורות הראשונות של דבריו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. על פי חכם אברהם אזולאי, ממה מושפעת פרשנות התורה?

אפשר לסמן יותר מתשובה אחת:

* דעות האדם
* מראה האדם
* תחביבי האדם
* משפחת האדם
* מזון האדם
* תבונת האדם
* ניסיונו של האדם
* גיל האדם